open-index/open-wikipedia-markdown huggingface dataset:
Abdulixat Abbosov

**Abdulixat Umarovich Abbosov** (1929-yil 30-sentyabr — 1996-yil 11-avgust) – sovet harbiy suv osti kemasi va harbiy qoʻmondoni. Sovet Ittifoqi Qahramoni (16-dekabr 1981-yil), kontr-admiral (22-fevral 1983-yil).

## Biografiyasi

Abbosov Abdulixat Umarovich 1929-yil 30-sentyabrda Nijniy Novgorod viloyatining Pilninskiy tumanida tugʻilgan. 1930-yilda uning oilasi Moskvaga koʻchib oʻtgan. 1942-1945-yillarda kasb-hunar bilm yurtining ishab chiqarish korxonasida duradgor boʻlib ishlagan. 1946-yil maktabning 7-sinfini tugatib, 1947-yilda Leningradda joylashgan yosh radiometrlar maktabida oʻqigan. 1950-yilda Lelingrad dengiz flotini tayyorlov maktabini tamomlagan.

## Faoliyati
1959-yilda harbiy dengiz floting oliy maxsus ofitserlik toifalarini tamomlab, shimoliy flotda suv osti kemalari kamandirlarining yordamchisi sifatida ish boshlagan. 1962-yilning dekabr oyida qurilgan K-123 yadroviy suv osti kemasining qoʻmondoni boʻlgan. SSSR Oliy Sovet Prezidiumining 1981-yil 16-dekabrdagi farmoni bilan Abbosov Abdulixat Umarovich yangi harbiy texnikalarni sinovdan oʻtkazish, ishlab chiqarish va ulardan foydalanishda koʻrsatgan jasorati va qahramonligi uchun Sovet Ittifoqi Qahramoni unvoni bilan taqdirlangan. 1979-yil
sentyabr oyida "Harbiy-dengiz kuchlarini tayyorlash markazida oʻquv ishlar boʻyicha boshliq oʻrinbosari lavozimida ishlagan. 1983-yilning oktyabr oyiga kelib Abbosov Abdulixat shu markazni boshligi‘ lavozimiga tayinlandi.
1983-1988-yillarda harbiy dengiz kuchlarining jangovor tayyorgarlik boshqarmasing boʻlim boshligʻi lavozimida ham faoliyat yuritgan. Abbosov Abdulixat Umarovich 1996-yil 11- avgustda vafot etgan va Moskvadagi Danilovskiy musulmonlar qabristoniga dafn etilgan.

## Harbiy unvonlari
* Leytenant (1954-yil 20-noyabr)
* Katta leytenant (1956-yil 28-dekabr)
* Leytenant komandiri (1958-yil 30-dekabr)
* 3-darajali kapitan (1962-yil 2-dekabr)
* 2-darajali kapitan (1969-yil)
* 1-darajali kapitan (1969-yil 5-iyul)
* Kontr-admiral(1983-yil 22-fevral).

## Manbalar
Ted Williams

**Ted Williams** (toʻliq ismi *Theodore Samuel Williams*, 1918-yil 30-avgust, AQSH, California) – amerikalik beysbol oʻyinchisi.

## Faoliyati
Ted Williams bolaligida beysbol musobaqalarida qatnashgan va keyinchalik oʻrta maktab jamoasini shtat chempionatiga olib chiqqan. Ted Williams Tinch okeani sohilidagi ligada kichik liga jamoasi bilan shartnoma imzoladi va San-Diego va Minneapolisdagi bir necha mavsumdan soʻng 1939- yilda Red Sox oliy liga jamoasiga taklif qilindi. Ted Williams oʻyinda yaxshi ishtirok etdi va oʻrtacha 327 ballni qoʻlga kiritdi. Williams 1941-yilda mavsum davomida oʻrtacha 406 ball toʻpladi.

Williams Jon Andervud bilan birga yozgan** „My Turn at Bat“** nomli avtobiografiyasi 1969- yilda nashr etilgan. Bu ikki kishi **"The Science of Hitting"** asarini ham birga yozishgan.
## Mukofotlari
* 1954 yilda Williams San-Diegodagi chempionlar zali tomonidan San-Diegoning eng yaxshi sportchilarini taqdirlash uchun Breitbard shon-shuhrat zaliga kiritildi.

* Oʻsha yili Williams Beysbol Oliy Ligasining jamoasiga saylangan 30 nafar oʻyinchilar safiga qabul qilindi. 2020- yilda Williamsni sport yozuvchisi **Jo Posnanski** tomonidan tuzilgan „Beysbol 100“ roʻyxatida 6-oʻringa koʻtarildi.

## Manbalar
Košice viloyati

**Košice viloyati** (; ; ) – Slovakiya viloyatlaridan biri. 11 tuman va 440 munitsipalitetdan iborat boʻlib, ulardan 17 tasi shahar maqomiga ega. Mintaqa aholisining qariyb uchdan bir qismi Koshica aglomeratsiyasida istiqomat qiladi, bu uning asosiy iqtisodiy va madaniy markazi hisoblanadi.

## Geografiyasi
Viloyat Slovakiyaning janubiy qismida joylashgan boʻlib, maydoni 6,752&nbsp;km2 ni tashkil qiladi. Mintaqaning gʻarbiy qismida joylashgan: Slovak Karst, Slovak Paradise, Volovské vrchy, Čierna hora. Hornád havzasi shimoli-gʻarbda joylashgan. Kattaroq daryolarga janubi-gʻarbda Slana, gʻarbda va markazda Hornad, sharqda Uzh va Bodrog, janubi-sharqda Tisa daryosining kichik bir qismi kiradi. Maʼmuriy boʻlinishlari: viloyat shimolda Presov viloyati, sharqda Ukrainaning Zakarpat viloyati, janubda Vengriyaning Sabolcs-Szatmar-Beregi va Borsod-Abaúj-Zemplén okruglari va gʻarbda Banská Bystrica viloyati bilan chegaradosh.

## Demografiyasi
Mintaqada aholining oʻrtacha zichligi 117,9 kishi/km2 ga kishini tashkil etadi, bu mamlakat boʻyicha oʻrtacha koʻrsatkichga (110 kishi/km2) juda yaqin. Eng yirik shaharlari: Košice, Michalovce, Spišska Nová Ves, Trebišov va Rožňava. 2001-yilgi aholini roʻyxatga olish maʼlumotlariga koʻra, mintaqada 766,012 kishi aholi istiqomat qiladi, ularning aksariyati slovaklar (81,8%). Janubda vengerlar (11,2%), loʻlilar (3,9%) va chexlar (<1%) yashaydi.

## Iqtisodiyoti
Košice viloyati iqtisodiyoti 2013-yilda Slovakiya YaIMning 11,47 foizini tashkil etgan. Ushbu koʻrsatkich bilan Bratislava viloyatidan keyin Slovakiyada ikkinchi eng yuqori YaIMga ega mintaqa hisoblanadi. Biroq, viloyat aholi jon boshiga toʻgʻri keladigan yalpi ichki mahsulot boʻyicha Slovakiyaning aksariyat mintaqalaridan ortda.

Bratislava viloyatida maoshlar Koshitsa viloyatiga qaraganda 40% yuqori.

Mintaqadagi ishsizlik 2014-yilda 15,6% ni tashkil qilgan.

## Siyosati
Hozirgi Košice viloyati gubernatori – Rastislav Trnka. 37,8% ovoz bilan gʻalaba qozongan.

## Maʼmuriy boʻlinishi
Košice viloyati 11 tumandan iborat. Košice shahrining oʻzida toʻrtta tuman mavjud; yetti tuman shahar tashqarisida joylashgan. 440 ta munitsipalitet mavjud boʻlib, shundan 17 tasi shaharcha.

## Manbalar
Rafael Minaskanian

Rafael Minaskanian (1941-yil 19-dekabrda tugʻilgan) – eronlik musiqachi va pianinochi. U Eron televideniyesida klassik fortepiano ijrosini namoyish etgan birinchi rassom hisoblanadi.

## Biografiyasi
Rafael Minaskanian Tehronda musiqasevar arman oilasida tugʻilgan. Uning onasi pianino, otasi skripka chalgan, Rafael esa olti yoshida musiqa chalishni boshlagan. Uning birinchi pianino oʻqituvchisi Ms. Hagh Nazarian, keyin esa Emanuel Melik-Aslanian boʻlgan. U oʻn yoshida ilk bor sahnaga chiqgan va oʻsmirlik chogʻida yangi ochilgan Eron milliy televideniyesida jonli ravishda birinchi klassik fortepiano qoʻshiqlarini ijro etgan. Boshlangʻich taʼlimni fransuz xususiy maktabida, oʻrta taʼlimni esa Firuz Bahram oʻrta maktabida tamomlagan. Oʻqishni tamomlagandan soʻng u Amerika Qoʻshma Shtatlariga tibbiyot yoʻnalishida oʻqishga bordi, lekin ikki yildan soʻng pianino oʻqituvchisi va pianino rejissyori Ab Zerkoning rahbarligida musiqadan tahsil oldi.

Bir necha yil AQShda yashagach, Minaskanian 1960-yilda Angliyaga borib, Italiyaga koʻp sayohatlar qildi, biroq Islom inqilobi tufayli Eronga qaytdi.
Bu yillar davomida u dunyoga mashhur bir qancha insonlar, jumladan, Italiyadagi avstriyalik pianinochi Karl Ulrich Schnabel va Londondagi britaniyalik pianinochi Ilona Kabos bilan birgalikda ishladi.

Minaskanian 1993-yildan beri Azad universitetida, keyin esa Tehron universitetida musiqadan dars berdi va soʻnggi yigirma yil davomida Eron, Yevropa mamlakatlari va AQShda taʼlim va ijrochilik (yakkaxon va orkestr) bilan shugʻullandi.

2019-yilda Rafael Minaskanian Eron Madaniyat va Islom irodasi vazirligining Birinchi darajali sanʼat mukofoti bilan taqdirlandi.

## Manbalar
Aleksandr Ivanov (Rossiya Federatsiyasi Qahramoni)

**Aleksandr Vasilyevich Ivanov** (1918-1942) Qizil Armiya aviatsiyasi katta leytenanti, Ulugʻ Vatan urushi qatnashchisi, Rossiya Federatsiyasi Qahramoni (1998).

## Tarjimai holi
Aleksandr Ivanov 1919-yil 9-iyunda Klukolovo qishlogʻida (Yam-Tosovskiy qishlogʻi, Luga tumani, hozirgi Leningrad viloyati) tavallud topgan. 1938-yilda Qizil armiya safiga chaqirildi. 1940-yilda Engels nomidagi harbiy aviatsiya uchuvchilar maktabini tamomlagan. 1941-yil dekabrdan Ulugʻ Vatan urushi frontida xizmat qilgan va jangda yaralangan.

Katta leytenant Aleksandr Ivanov 1942-yil oxiriga kelib 6-uzoq masofali bombardimonchilar polkining bombardimonchi eskadroniga, 132-bombardimonchi aviatsiya diviziyasiga, 5-havo armiyasiga qoʻmondonlik qildi. Urush paytida uning ekipaji 134 ta jangovar missiyani amalga oshirib, dushmanning harbiy texnikasini bombardimon qilib, ularga katta talofat yetkazdi. Ivanov 1942-yil noyabr oyida Sovet Ittifoqi Qahramoni unvoniga nomzod boʻldi, ammo intizomiy huquqbuzarlik tufayli nomzodlik oʻtkazilmadi. 1942-yil 30 dekabrda Salsk temir yoʻl stantsiyasini portlatish paytida Ivanovning qaytib ketayotib, Elbrus yaqinidagi togʻ darasida samolyoti urib tushirildi. Faqat 1996-yilda samolyot qoldiqlari alpinistlar tomonidan topilgan.

Katta leytenant Aleksandr Ivanov Rossiya Federatsiyasi Prezidentining 1998-yil 12-dekabrdagi farmoni bilan „1941—1945-yillardagi Ulugʻ Vatan urushida fashist bosqinchilariga qarshi kurashda koʻrsatgan jasorati va qahramonligi uchun“ vafotidan keyin oliy unvon bilan taqdirlandi. Rossiya Federatsiyasi Qahramoni. Bundan tashqari ikki marta Qizil Bayroq ordeni bilan ham taqdirlangan.

## Manbalar
Mullo Mir maqbarasi

**Mullo Mir maqbarasi** – (Hakim Mullo Mir maqbarasi, Xoki Mullo Mir maqbarasi) – Buxoro viloyati, Romitan tumanidagi meʼmoriy yodgorlik. Yodgorlik XVI asrda bunyod etilgan. Amir Husayn Mullo Mir maqbarasi boʻlib, yonida xonoqoh ham bunyod etilgan. Xonaqoh XVI asr 90-yillarida Xokimullomir qishlogʻida qurilgan. Amir Husayn Mullo Mir 1597-yilda vafot etgan. Ushbu yil dahma toshiga yozib qoʻyilgan.
Mullo Mir maqbarasida marosimlar binosi, xonaqohi joylashgan. Mullo Mir kompelks yaʼni meʼmoriy majmua hisoblanadi. Xonaqoh peshtoq, keng fasad, markazida gumbaz, ravoqdan iborat. Bino tarhi 26 metrni tashkil etadi. Bundan tashqari ziyoratchilar uchun hujralar va ikki qavatli hujralar mavjud.
Xonaqo toʻgʻri toʻrtburchak shaklida boʻlib, asosiy peshtoqning eni burchaklaridagi minoralari bilan birgalikda 20metr, balandligi esa 17 metrdan iborat. Bundan tashqari xonaqoh oldida jamoat xonasi ham mavjud boʻlib, gumbaz bilan qoplangan.

Xonaqoh fasad devorlari silliqlangan gʻisht bilan bezatilgan, va ganch qorishma bilan ishlangan. Derazalari spool panjaralar bilan qoplangan va gumbazida toʻrsimon qubbalar mavjud.
Mullo Mir Mirxondning nabirasi, Xojagon naqshbandiya tariqatining vakillaridan biri hisoblanadi. XVI asrda Buxoro xonligida tariqat va soʻfizm taʼlimoti rivojlangan va Mullo Mir shu davrda ijod qilgan. U xalq orasida Mir Hazrati Eshon nomi bilan mashhur boʻlib, avliyo sifatida tanilgan.
Mullo Mir qabri xonaqohning sharqiy tomonida joylashgan. Xazira ustida tosh boʻlib, Qur’oni Karimdan oyatlar va nasl nasabi toʻgʻrisida maʼlumot mavjud.

## Manbalar

## Adabiyotlar
### Ilmiy adabiyotlar
* 
*
Jalel Kizatov

**Jalel Kizatovich Kizatov** ( 1920—1999) – ishchi-dehqonlar qizil armiyasi kapitani, Ulugʻ Vatan urushi qatnashchisi, Sovet Ittifoqi Qahramoni (1944).

## Biografiyasi
1920-yil 9-oktyabrda Buloq qishlogʻida (Shimoliy Qozogʻiston viloyati) tugʻilgan.

1940-yilda qishloq xoʻjaligi texnikumining uchinchi kursini tamomlagan. Xuddi shu yili u Ishchilar va dehqonlar qizil armiyasi safiga chaqirilgan. 1941-yil sentyabrdan – Ulugʻ Vatan urushi frontlarida xizmat qilgan. 1942-yilda Kizatov kichik leytenantlar kurslarini tugatgan.

1943-yil sentyabrgacha gvardiya leytenanti Jalel Kizatov Markaziy frontning 61-armiyasining 76-gvardiya oʻqchi diviziyasining 154-gvardiya artilleriya polkining batareyani boshqarish vzvodiga qoʻmondonlik qilgan. Dnepr jangida qatnashgan. 1943-yil 28-sentyabrda Kizatov birinchilardan boʻlib Ukraina SSR Chernigov viloyati Repkinskiy tumani Musi qishlogʻi yaqinida Dneprni kesib oʻtgan va nemis mudofaasidagi otishma guruhida razvedkachilik qilgan. Shundan soʻng, u artilleriyani muvaffaqiyatli tugatgan.

SSSR Oliy Kengashi Prezidiumining 1944-yil 15-yanvardagi „Qizil Armiya generallari, ofitserlari, serjantlari va oddiy askarlariga Sovet Ittifoqi Qahramoni unvonini berish toʻgʻrisida“gi farmoni bilan „jangovar vazifalarni namunali bajarganliklari uchun“ Dnepr daryosidan oʻtish qoʻmondonligi hamda bir vaqtning oʻzida koʻrsatilgan jasorat va qahramonligi uchun" gvardiya leytenanti Jalel Kizatovga Lenin ordeni va „Oltin yulduz“ medali bilan Sovet Ittifoqi Qahramoni unvoni berilgan.

1945-yilda Ofitserlar oliy artilleriya maktabini tamomlagan. Oʻsha yili kapitan unvoni bilan zaxiraga oʻtkazilgan.

Qiziloʻrdada yashagan, partiya-xoʻjalik ishlarida ishchi boʻlgan. 1952-yilda Qozogʻiston SSR Kompartiyasi Markaziy Qoʻmitasi qoshidagi partiya maktabini, 1969-yilda Selinograd qishloq xoʻjaligi institutini tamomlagan. Pensiyaga chiqqunga qadar Qiziloʻrda viloyati non mahsulotlari ishlab chiqarish boshqarmasi boshligʻi lavozimida ishlagan.

1999-yilda vafot etgan va Qiziloʻrdada dafn etilgan.

## Mukofotlari
Ikkita Lenin ordeni, 1-darajali Vatan urushi ordeni, uchta Mehnat Qizil Bayroq ordeni va bir qator medallar bilan taqdirlangan.

Kizatov sharafiga uning byustlari qishloq xoʻjaligi texnikumida tahsil olgan Yesil tumanidagi Pokrovka qishlogʻida va Qiziloʻrdadagi qabri yaqiniga oʻrnatilgan.

## Manbalar

## Adabiyotlar
* 
* Ordena
Ruslan Stefanchuk

**Ruslan Oleksiyovich Stefanchuk** (; 1975-yil 29-oktyabrda tugʻilgan) – ukrainalik siyosatchi, huquqshunos va Oliy Rada raisi (2021-yil oktyabrdan).

Stefanchuk 2019-yilgi Ukraina prezidentlik saylovlarida Vladimir Zelenskiyning saylovoldi kampaniyasining ideologi sifatida eʼtirof etilgan. U 2019-yilgi Ukraina parlament saylovida „Xalq xizmatkori“ partiyasi aʼzosi sifatida (partiya roʻyxatida 2-oʻrin) Ukraina parlamentiga saylangan.

2022-yilda Rossiyaning Ukrainaga bostirib kirishi kuni ertalab Stefanchuk Vladimir Zelenskiyga suiqasd uyushtirilgani haqidagi xabarlar ortidan Mariinskiy saroyiga olib ketildi. Sababi prezident oʻldirilgan taqdirda u mamlakat boshqaruvini oʻz qoʻliga olishi kerak edi.

## Biografiyasi
Stefanchuk Xmelnitskiy menejment va huquq universitetida huquqshunoslik darajasini olgan. Shuningdek Xmelnitskiy nomidagi Milliy universitetida ham tahsil olgan. Yuridik fanlar doktori, professor.

U „Ukraina huquqi“ huquq jurnali bosh muharririning birinchi oʻrinbosari.

Oliy Rada deputati Anatoliy Matviyenkoning yordamchisi (2007–2012).

Stefanchuk muxbir aʼzosi. Ukrainada xizmat koʻrsatgan fan va texnologiya xodimi (2017).

U Ukraina prezidenti Vladimir Zelenskiyning 2019-yilgi saylovoldi dasturi mualliflaridan biri. Zelenskiy saylovda gʻalaba qozondi. 

Stefanchuk 2019-yil 21-may dan 2021-yil 7-oktabrgacha Ukraina Prezidenti Zelenskiyning Oliy Radadagi (Ukraina milliy parlamenti) vakili boʻlgan.

2019-yilgi Ukraina parlament saylovlarida Stefanchuk parlamentga saylandi (partiya roʻyxatida 2-oʻrin). Uning akasi Mikola Stefanchuk (oʻsha saylovda) 187-sonli bir mandatli saylov okrugidan (Xmelnitskiy viloyatida joylashgan) shu partiyadan saylangan Jami „Xalq xizmatkori“ partiyasi umummilliy partiya roʻyxatida 124 oʻrin va 130 ta saylov okrugi oʻrnini qoʻlga kiritdi.

2019-yil 29-avgust kuni Stefanchuk Oliy Rada raisining birinchi oʻrinbosari etib saylandi.

2021-yil 7-oktabrda Oliy Rada Dmitriy Razumkovni parlament raisi lavozimidan ozod etish uchun ovoz berdi. Ertasi kuni Stefanchuk parlament raisi etib saylandi va 261 Oliy Rada aʼzosi bu tayinlashni qoʻllab-quvvatladi.

2021-yil 15-oktabrda Stefanchuk prezident Zelenskiy tomonidan Ukraina Milliy xavfsizlik va mudofaa kengashi aʼzosi etib tayinlandi.

## Manbalar

## Havolalar
*
Takashi Aizawa

**Takashi Aizawa** (yaponcha: 相澤 貴志 , 1982-yil 5-yanvarda tugʻilgan) — yaponiyalik sobiq futbolchi. 

## Faoliyati
Aizawa 1982-yil 5-yanvarda Niigata shahrida tug'ilgan. O'rta maktabni tugatgandan so'ng, u 2000-yilda J1 ligasiningKawasaki Frontale klubiga kelib qo'shilgan. Ammo u 2000-yilgi o'yinda umuman o'yinga tushmagan va komandasi 2001-yilgi mavsumda J2 ligasiga tushib ketgan. 2001-yilning yozida u ko'plab o'yinlarda qatnashgan bo'lsa-da, 2004-yilgacha Takeshi Urakami va Shinya Yoshihara borligi sababli zaxira o'rinig'ida o'tirishga majbur bo'lgan. Klub 2004-yilda chempionlikni qo'lga kiritgan va 2005-yilga kelib J1 ligaga ko'tarilgan. 2005-yildan boshlab u Yoshihara bilan bu pozitsiya uchun raqobarga kirishgan va 2005-yil iyul oyidan boshlab darvozabonlik qila boshlagan. Biroq, u 2006-yil sentyabr oyida Yoshiharaning o'rniga zaxira o'rindig'ida qoldi. 2007-yilgi mavsumda esa yangi a'zo Eiji Kavashima kelganligi sababdan yana zaxirada qolib ketgan. U Xiromasa Yamamoto bilan pozitsiya uchun kurashgan va ko'plab o'yinlarda qatnashgan. 2009-yilda u Kawasaki Frontale klubiga qaytgan. U 2010-yilning mayigacha Kavashima soyasida qolib ketib o'ynay olmagan bo'lsa-da, iyul oyidan boshlab u asosiy darvozabonga aylangan, Kavashima esa Belgiyaga ko'chib ketgan. 2012-yilda u J2 ligasining Machida Zelvia klubiga o'tgan. Garchi u 2012-yilning apreligacha asosiy o'yinchi bo'lsa-da, aprel oyidan boshlab Tomoxito Shugyo o'rniga zaxirada qolgan va klub 2013-yildan boshlab Yaponiya futbol ligasiga tushib ketgan. 2013-yilda u asosiy darvozabon sifatida ko'plab o'yinlarda ishtirok etgan. 2014-yilda u J1 ligasining Shimizu S-Pulse klubiga o'tgan. Ammo u yana Masatoshi Kushibiki o'rniga zaxirada qolgan. 2015-yilda u J2 ligasining Tokushima Vortis klubiga o'tgan. U 2017-yil oxirida faoliyatini yakunlagan.

## Klub statistikasi

## Manbalar
Simenit ko‘li

**Simenit koʻli** – Turkiyaning Samsun viloyatida joylashgan koʻl. Koʻl Simenlik koʻli sifatida ham tanilgan. Koʻl markaziy Qora dengiz mintaqasidagi Yesilmak tekisligining sharqiy qismida joylashgan. Simenit koʻli Samsun viloyati Terme tumanida joylashgan. Koʻlning qamishzorlar va botqoqlar bilan qoplangan qismi 19 kilometr kvadratni tashkil qiladi. Koʻl qadimda „Semenlik“, „Simenlik“, „Karasu“ va „Arapsazi“ nomlari bilan ham atalgan.

## Manbalar
John Llewellyn Rhys Mukofoti

**John Llewellyn Rhys mukofoti** — 1942-yilda taʼsis etilgan Buyuk Britaniyadagi eng qadimiy mukofotlardan biri hisoblanadi.

2011-yildan beri mukofot moliyaviy muammolar sababli toʻxtatilgan. Oxirgi mukofot 2010-yilda berilgan.

## Tarixi
Mukofot 1942-yilda Jane Oliver tomonidan 1940-yil 5-avgustda Royal Air Force (Qirollik havo kuchlari)da bombardimonchi uchuvchi boʻlib xizmat qilayotganida halok boʻlgan yosh yozuvchi John Llewellyn Rhys turmush oʻrtogʻining xotirasiga atab asos solingan.

## Manbalar
Akō

– Yaponiyaning Hyōgo prefekturasining janubi-gʻarbida joylashgan shahar.

## Geografiyasi
Akō Hyōgo prefekturasining janubi-gʻarbiy qismida joylashgan. Shahar Hyōgo va Okayama prefekturalari chegarasida joylashgan boʻlib, u Kinki va Chūgoku hududlarini ham ajratib turadi.

### Qoʻshni shahar hokimiyatlari
Hyōgo prefekturasi:

* Aioi
* Kamigōri

Okayama prefekturasi:

* Bizen

## Iqlimi
Akō nam subtropik iqlimga ega (Köppen *Cfa*), yoz fasli issiq va qishda qor yogʻmaydi. Akōda oʻrtacha yillik harorat 15,1&nbsp;°C. Yillik oʻrtacha yogʻin miqdori 1519&nbsp;mm, eng yomgʻirli oy sentyabr. Avgustda eng yuqori harorat 26,1 atrofida&nbsp;°C, eng pasti esa yanvarda, 4,8 atrofida&nbsp;°C boʻladi.

## Demografiyasi
Yaponiya aholini roʻyxatga olish maʼlumotlariga koʻra, Akō aholisi soʻnggi 40 yil ichida nisbatan oʻzgarmay qolgan.

## Tarixi
Akō qadimgi Harima provinsiyasining bir qismi boʻlgan. Edo davrida Akō tuz ishlab chiqarish bilan mashhur boʻlgan. Akō shahri 1889-yil 1-aprelda zamonaviy munitsipalitetlar tizimining oʻrnatilishi bilan tashkil etilgan. 1951-yil 1-sentabrda shahar maqomiga koʻtarilgan.

## Hukumati
Akō toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Akō Hyogo Prefekturasi Assambleyasiga bir aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining 12-okrugiga kiradi.

## Iqtisodiyoti
Akō anʼanaviy ravishda tuz ishlab chiqarish bilan mashhur boʻlib, feodal davrda uning asosiy sanoati vazifasini bajargan.

## Taʼlimi
Akōda shahar hukumati tomonidan boshqariladigan oʻnta davlat boshlangʻich maktabi va beshta davlat oʻrta maktabi mavjud. Prefekturada nogironlar uchun maxsus taʼlim maktabi ham bor.

## Manbalar
Uniper

**Uniper SE** bosh ofisi Germaniyaning Dyusseldorf shahrida joylashgan davlat energetika kompaniyasidir. U 2022-yildan davlat korxonasi sifatida faoliyatini boshlagan. *"Uniper"* nomi kompaniyaning uzoq yillik xodimi Gregor Rekke tomonidan yaratilgan boʻlib, *"unique" – „noyob“* va *"performance"-"ishlash"* soʻzlarining birikmasidan iborat .

Uniper qazib olinadigan yoqilgʻi resurslari segmentini ajratgan holda, E.ON kompaniyasidan 2016-yil 1-yanvarda ajralib chiqqan va alohida kompaniya sifatida faoliyatini boshlagan .

2019-yil holatiga koʻra, Uniper 40 dan ortiq mamlakatlarda taxminan 11 000 kishini ish bilan taʼminlagan. Xodimlarning uchdan bir qismini germaniyaliklar tashkil etadi. Bu esa kompaniyaning turli mintaqalar va bozorlarda global ishtirokini saqlab qoladi.

## Tarixi
E.ON va Uniperning boʻlinishi 2015-yil aprel oyida eʼlon qilindi. Boʻlinshning asosiy maqsadi E.ONning elektr energiyasini ishlab chiqarish biznesining aksariyat qismini ajratish edi. Boʻlinish rasman 2016-yil 1-yanvardan kuchga kirdi.

Uniper oʻz faoliyatini 14 000 ga yaqin xodimlar bilan boshlagan va Uniper Beteiligungs GmbH va Uniper Holding GmbH kabi shoʻba korxonalarini oʻz ichiga olgan tuzilmaga ega edi. Uniper Holding GmbH, Uniper Kraftwerke GmbH kabi operativ kompaniyalar uchun xolding kompaniyasi sifatida faoliyat yuritgan.

Uniperning yadroviy stansiyalari Shvetsiyada joylashgan. Bunga Germaniya hukumatining yadro biznesi soliqlari sabab boʻlgan. Yadro biznesini ajratish orqali bunday xarajatlardan qochish maqsad qilingan.

E.ON 2016-yil 12-sentabrda Frankfurt fond birjasida IPO orqali Uniperning 53% ulushini sotadi. Bu investorlarga Uniper aksiyalarini sotib olish imkonini berdi va kompaniyaning moliyaviy mustaqilligiga hissa qoʻshdi.

## Manbalar
Whitefish koʻrfazi

***Whitefish koʻrfazi*** – Michigan (AQSh) hamda Ontario (Kanada) oʻrtasidagi Yuqori koʻlning sharqiy chekkasida joylashgan katta koʻrfaz hisoblanadi. Koʻrfaz Michigandagi *Whitefish Point* va Ontariodagi Kanada qalqonining anchagina ogʻir va yovvoyi tabiatiga ega *Whiskey Point* oʻrtasida joylashgan. Xalqaro chegara koʻrfaz boʻylab oʻtgan boʻlib, u kemalar tomonidan juda koʻp ishlatilgan hamda ular Buyuk koʻllarning shimoliy va janubiy qismini bogʻlab turuvchi *Soo Locks* oʻtish yoʻlidan foydalanishadi.

*Whitefish Point Light mayogʻi* koʻrfazga kirish deb belgilangan boʻlib, koʻrfazning oʻrtasida *Ile Parisienne Light* mayogʻi va *Gros Cap Reefs Light* mayogʻi esa *Soo Locks* oʻtish yoʻliga yaqin yaʼni Michigan shtatidagi Sault Ste. Marie shahrida joylashgan. *Whitefish Point* mayogʻi Yuqori koʻldagi eng qadimiy ishlayotgan mayogʻdir. Qadimiy mayogʻning bir qismida *Great Lakes Shipwreck Museum* muzeyi ham joylashgan. Muzeyda choʻkkan kemalar roʻyxatida mavjud kemalardan artifaktlar mavjud boʻlib, ulardan eng mashhuri 1975-yilda choʻkkan va borddagi barcha 29 kishini oʻzi bilan olib ketgan *SS* kemasidir.

1855-yilda *Soo Locks* oʻtish yoʻli ochilganidan soʻng Yuqori koʻldagi kemalar harakati koʻpaygan va Whitefish koʻrfazi yomon ob-havo tufayli choʻkkan kemalar markaziga aylangan. Shundan soʻng, *Whitefish Point Underwater Preserve* hamjamiyati kelajak avlodlarga choʻkkan kema qoldiqlarini asl holicha saqlash vazifasi bilan tashkil qilingan. Hamjamiyatga maʼlum choʻkkan kemalar roʻyxatiga quyidagilar kiradi:

* *Comet kemasi*
* *John B. kemasi*
* *Cowle kemasi*
* *Drake kemasi*
* *Samuel Mather kemasi*
* *Miztec kemasi*
* *Myron kemasi*
* *Niagara kemasi*
* *Sagamore kemasi*
* *Superior City kemasi*
* *Vienna kemasi*
* *John M. Osborn kemasi.*
## Manbalar
Ramalla

**Ramalla** (arab nomi—Ramallah maʼnosi „Xudoning tepaligi“) – Falastinning markaziy Gʻarbiy sohildagi shahri boʻlib, Falastin Davlatining amaldagi maʼmuriy poytaxti boʻlib xizmat qiladi. U Yahudiy togʻlarida, Quddusdan 10&nbsp;km shimolda, dengiz sathidan oʻrtacha 872 metr balandlikda, va al-Birehga tutash joyda joylashgan.
Ramallada Buyuk shoh Hirod davrida toshlardan yasalgan binolar mavjud, ammo 11-asrdagi Salib yurishlaridan oldingi davrdan hech qanday toʻliq bino mavjud emas. Zamonaviy shahar 16-asrda Gʻasoniylar avlodidan boʻlgan arab nasroniy urugʻidan bo\lgan Hadadinlar tomonidan asos solingan.
1517-yilda shahar Usmonlilar imperiyasi tarkibiga qoʻshib olingan va 1920-yilda Birinchi jahon urushi paytida Birlashgan Qirollik tomonidan bosib olingan.

1948-yilgi Arab-Isroil urushi butun Gʻarbiy sohilni, shu jumladan Ramallani ham Transjordaniya tomonidan bosib olingan va qoʻshib olingan. Ramalla keyinroq 1967-yilgi Olti kunlik urushda Isroil tomonidan bosib olingan. 1995-yildagi Oslo kelishuvlaridan buyon Ramalla Gʻarbiy Sohilning A hududining bir qismi sifatida PNA tomonidan boshqariladi.
## Tarixi
**Qadimgi davrlar**

Ramalla shahri yaqinidan qadimiy tosh qabrlari topilgan.Qurilish maydonidan janubda joylashgan Tell-en-Nasbeh, Bibliyadagi Mispah joylashgan boʻlishi mumkin boʻlgan arxeologik joy.

Ramalla shaharidagi bir qancha binolar Buyuk Hirod hukmronligi davriga (mil. avv. 37–4) oid toshlardan qurilgan.

**Salibchilar davri**
Shahardan salibchilarning Ayyubiylar sulolasi va ilk Usmonlilar davriga oid kulol parchalari ham topilgan.

Ramalla shahari Salibchilarning „Ramaliya“ deb nomlangan joyi deb hisoblanadi.Bu shaharda Salibchilar davridan qolgan, „al-Burj“ deb nomlangan arkli eshikli bino qoldiqlari topilgan, lekin binoning asl xizmat vazifasi aniqlanmagan.

**Usmoniylar davri
**
Ramalla shahri 1517-yilda butun Falastina bilan birgalikta Usmonlilar imperiyasi tarkibiga kiritilgan. 1596-yilda soliq tizimlarida Quds Livosining bir qismi boʻlgan Quds nahiyasida roʻyxatga olingan. Unda 71 xonadon nasroniy va 9 xonadon musulmon boʻlgan. Ular bugʻdoy, arpa, zaytun, uzum yoki mevali daraxtlar, echki yoki asalari uyalariga 25% miqdorida qatʼiy belgilangan soliq stavkasini toʻlagan; jami 9400 akçe boʻlgan. Daromadning hammasi vaqf soligʻiga ketgan 
.

Zamonaviy Ramalla shahri 1500-yillarning oʻrtalarida Gʻassoniy nasroniylaridan boʻlgan Haddadinlar tomonidan tashkil etilgan. Haddodinlar (hozirgi Jadalloh oilasining ajdodlari va boshqalar) va ularning yetakchisi Rashid al-Haddiddin Iordan daryosining sharqidan Qorak va Shoubak hududlaridan kelgan. Haddoddinlar koʻchishi oʻsha hududdagi urugʻlar oʻrtasidagi janglar va tartibsizliklar bogʻliq boʻlgan.

Haddoddinni Ramallaning togʻli hududi oʻziga tortgan, chunki shahar uning oʻzi kelgan hududga oʻxshash togʻli hudud edi. Bundan tashqari, qaʼlin oʻrmonli hudud uni temirchilik uchun yoqilgʻi bilan taʼminlashi mumkin edi.

## Manbalar
Toʻrt ot himoyasi

**Toʻrt ot himoyasi** – bu quyidagi yurishlar bilan boshlanadigan shaxmat debyut:

: 1. **e4 e5**
: 2. **Nf3 Nc6**
: 3. **Nc3 Nf6**
Ushbu debyut eng keng tarqalgan debyutlardan biri hisoblanadi. Debyutda otlar bir xil pozitsiyaga erishish uchun har qanday tartibda joylashtirilishi mumkin.

Debyut yangi boshlanuvchilar orasida juda mashhur boʻlib, ular ilk yurish tamoyiliga qatʼiy rioya qiladilar. Jumladan, avval otlar chiqib olinadi, soʻngra piyodalarni oldinga chiqarilib markaz uchun kurash boʻladi. Oʻtgan asr oʻrtalarida Ruy Lopes tomonidan oʻrganilgan. 1990-yillarda bu debyutdan grossmeysterlar amaliyotda, yirik musoboqalarda foydalana boshladi.

Toʻrt ot himoyasi odatda tinch pozitsiyali oʻyinga olib keladi, garchi baʼzi keskin farqlar mavjud boʻlishi mumkin. Shaxmat debyutlari ensiklopediyasida Toʻrt ot himoyasi oʻyini uchun uchta kod mavjud:

* C49: 4.Bb5 Bb4 (simmetrik oʻzgarish)
* C48: 4.Bb5 4…Bb4
* C47: 4.d4 va boshqalar

## Variantlar

### '''4.Bb5'''
Oqlarning eng keng tarqalgan harakati 4.Bb5, ispancha partiyaga qarab oʻzgaruvchanlikdir. Bu oʻzgarish Ruy Lopez tomonidan oʻrganilgan. 4.Bb5 dan keyin qoralar toʻrtta asosiy muqobilga ega boʻladi.

### '''4.Be2'''
Kamdan-kam holatlarda foydalanilsa ham, bu yurishni oʻynash mumkin. Misol uchun, agar Qoralar 4…Bb4 oʻynasa, Oqlar 5.Nd5, 5.0-0 va 5.d3 javoblariga ega boʻlib, ular aniq oʻyin bilan tenglikni saqlaydi.

## Manbalar

## Havolalar
* Дебют четырёх коней на сайте webchess.ru
Smoothie

**Smoothie** – har xil mevalarni blenderda aralashtirib tayyorlanadigan ichimlik. Smoothie odatda suyuq asosga ega boʻlib, meva sharbati, yogurt, sut yoki muzqaymoqdan iborat. Boshqa moddalardan sabzavotlar, mevalar, zardob kukunlari, ozuqaviy qoʻshimchalar, quritilgan sut kabilar qoʻshiladi.

## Tarixi
AQShning gʻarbiy sohillarda dastlab elektr blenderda smetanalar tayyorlash boshlanadi. Smoothie atamasi 1980-yillarda retseptlarda va savdo belgilarida qoʻllangan. 1960-yillarda Steve Kuhnau smetana turlarini yaratish boʻyicha tajribalar oʻtkazgan. U meva sharbatlari, sabzavotlar, oqsil kukunlari va vitaminlar aralashmasidan aralashmalar tayyorlab, tatib koʻrgan. Kuhnau oʻzi yaratgan smetana boʻyicha muvaffaqiyatga erishgan va Smoothie King kompaniyasiga asos solgan. Keyinchalik unga shokolad va shirin qoʻshimchalar qoʻshilib yana oʻzgartirilgan. 2000-yillarda smoothie tayyorlash ommalashib, isteʼmolchilar uni uy sharoitida tayyorlab boshlagan.

## Oziqaviy qiymati

Oziqaviy qiymati uning tarkibiy qismlari va ularning bir-biriga nisbatiga qarab baholanadi. Unda meva va sabzavotlar asosiy tarkibni tashkil qiladi. U parhez uchun qulay ichimlik hisoblanadi. Tarkibidagi shakar koloriya qiymatini oshirib, vazn ortishiga sabab bo'ladi. Lekin boshqa xil oziq-ovqat, ichimliklar bilan deyarli bir xil kaloriya berganiga qaramay, toʻyimliligi jihatdan kamroq ahamiyatga ega..

## Turlari
**Yashil smoothie** 40-50% yashil sabzavotlardan tayyorlanadigan ichimlik boʻlib, unga koʻproq ismaloq, karam, koʻkatlar, selderey kabi bargli oʻsimliklar tanlab olinadi. Ularning oʻzidan bevosita ichimlik tayyorlanganda u achchiqroq tamga ega boʻladi. Shuning uchun mevalar va boshqa qoʻshimchalar bilan aralashtirilib ichimlik tayyorlanadi. Bu orqali tamini anchagina yaxshilashga erishiladi.

**Proteinli smoothie** suv, sut, oqsil, meva hamda sabzavotlarni oʻz ichiga oladi. U asosan oqsil yetishmovchiligida bemorlarga buyurilib, kunning hohlagan vaqtida isteʼmol qilish mumkin. Protein kukuni suv yoki sut bilan aralashtirilganda taʼmi yana o'zgaradi.
## Manbalar
‡
Eugen Baumann

**Eugen Baumann** (1846-yil 12-dekabr – 1896-yil 3-noyabr) nemis kimyogari. U birinchilardan boʻlib polivinilxlorid (PVX) ni yaratgan va Carl bilan birgalikda Schotten-Baumann reaksiyasini kashf etgan.

## Hayoti
Baumann hozirgi Shtutgartning bir qismi boʻlgan Cannstatt shahrida tugʻilgan. Shtutgartdagi gimnaziyaga qatnagach, otasining dorixonasida tahsil olgan. Shtutgartdagi faoliyati davomida u Shtutgart universitetida Hermann fon Fehlingning maʼruzalarida qatnashgan.

Bilimni oshirish uchun u Lübeck va Gothenburgga borib, u yerdagi dorixonalarda ishlagan. Keyinchalik Tübingen universitetida farmatsiya fakultetida tahsil olgan. U birinchi imtihonini 1870-yilda topshirilgan va 1872-yilda Felix Hoppe-Seyler bilan ishlash uchun doktorlik dissertatsiyasini yoqlagan. Hoppe-Seyler uni 1876-yilda Shtrasburg universitetiga birga ishlashga taklif qilgan. Oʻsha yili Emil Heinrich Du Bois-Reymond unga Berlindagi Fiziologiya institutining kimyo kafedrasi mudiri lavozimini taklif qilgan. 1882-yilda Baumann ushbu institutda tibbiyot professori boʻlgan va keyinchalik Frayburg universitetida professor lavozimini egallagan.

1895-yilda u Albrecht Kossel bilan Hoppe-Seylerning Zeitschrift für Physiologische Chemie kompaniyasini boshqarish topshirilgan.

1883-yildan to vafotigacha Baumann kimyogar Hermann Koppning qizi Theresa Koppga turmushga chiqdi va ularning besh farzandi bor edi. U 49 yoshida yurak muammosi tufayli vafot etgan.

## Ixtirosi
Siydik tarkibidagi oltingugurt organifikatorlari uning fiziologik kimyodagi boshlangʻich ishlaridan biri boʻlgan. U siydikdagi aromatik birikmalarning manbai tirozin kabi aromatik aminokislotalar ekanligini aniqlagan. Keyinchalik bu moddalar boshqa olimlar tomonidan, masalan, behushlik uchun ishlatilgan. U hamkasblari bilan birgalikda tiroksin qalqonsimon bezning faol moddasi ekanligini isbotlay olgan.

## Manbalar
Jun Ji Hyung

**Jun Ji Hyun** (1981-yil 30-oktyabr) – Janubiy Koreyalik aktrisa va model. Uning asl ismi Wang Ji Hyun shuningdek inglizcha Gianna Jun ismi bilan ham tanilgan. Jun bir nechta mukofotlarga sazovor boʻlgan jumladan eng yaxshi aktrisa nominatsiyasi boʻyicha ikkita *Grand Bell* mukofoti qoʻlga kiritgan. Jun Ji Hyung „My Sassy Girl“(2001) nomli romantik komediya filmidagi roli uchun mashhurlikka erishgan. Undan tashqari „Il Mare“(2000), „Windstruck“(2004), „The Thieves“(2012), „The Berlin File“(2013) va „Assassination“(2015), „The Legend of the Blue Sea“(2016–2017), „Jirisan“(2021) va Netflix seriali „Kingdom“ kabi mashhur kinolarda rol oʻynagan.
## Hayoti va faoliyati
Jun Ji Hyung 1981-yil 30-oktyabr kuni Janubiy Koreyaning Seoul shahrida tugʻilgan. Uning uzun boʻyi va nozik qomati tufayli onasi va uning dugonalari uni model yoki aktrisa boʻlishga undashgan. Uning bolalikdagi orzusi styuardessa boʻlish edi biroq u birinchi parvozidan soʻng fikrini oʻzgartirgan. 1997-yilda 16 yoshida oʻrta maktabda oʻqiydigan oʻzining dugonasiga ergashadi va model sifatida oʻz faoliyatini *Ecole* jurnalida boshlaydi. Oradan bir yil oʻtib, 1998-yilda aktrisa sifatida birinchi marta omma oldida chiqish qiladi va prodyuserning taklifiga binoan Jun Ji Hyun ismini oladi.
Jun Dongguk universitetida oʻqigan va u yerda 2004-yilda teatr va kino yoʻnalishi boʻyicha bakalavr darajasini olgan. Keyinchalik 2011-yilda xuddi shu universitetda magisterlik darajasini olgan. U 2012-yilning 13-aprelida Seoul markazidagi Jangchung-dongdagi Shilla mehmonxonasida Choi Joon-hyukga turmushga chiqqan. Toʻyda 600 dan ortiq mehmonlar yaʼni turli mashhurlar, yaqin doʻstlar va oila aʼzolari qatnashgan. Toʻydan tushgan tabrik pullarini esa xayriyaga oʻtkazgan. 2016-yil 10-fevralda Jun birinchi oʻgʻlini va oradan ikki yil oʻtib, 2018-yil 26-yanvarda ikkinchi oʻgʻilni dunyoga keltirgan.Jun dastlab model va televideniya aktrisasi sifatida tanilgan.1999-yilda koʻpchilik tomonidan tomosha qilinmagan „White Valentine“ filmida debyut qilgan boʻlsa-da, faqat yilning oxirida *Samsung My Jet Printer* reklama roligida suratga tushganida u mashhur sensatsiyaga aylangan. Keyingi yili Jun oʻzining birinchi mashhur „II Mare“ melodramasida suratga tushgan. 2016-yilning noyabr oyida Jun oʻzining SBS fantastik-romantik dramasi „The Legend of the Blue Sea“da Lee Min-ho bilan yana kichik ekranga qaytdi. 2016-yilda Jun Koreaning 10talik eng yaxshi aktyorlari roʻyxatida 9-oʻrinni egallagan va bu roʻyxatga kiritilgan yagona ayol boʻlgan.
## Mukofotlari
* 35th Baeksang Arts Awards(1999)
* SBS Drama Awards(1999)
* Korea Tourism Awards(2014)
* SBS Drama Awards(2016)

## Manbalar
Favio Alvares

**Favio Enrike Alvares** () — argentinalik professional futbolchi, UNAM Pumas klubi safida yarim himoyachi pozitsiyasida to‘p suradi, hozirda Talleres (Kordova) klubida safida ijara shartnomasi asosida o‘ynamoqda.

## Klubdagi faoliyati

Alvares o‘zining professional faoliyatini Talleres klubi safida boshlagan. 2010-yilga kelib u Talleres futbol klubining asosiy jamoasi safida debyut qiladi. 2015-yil boshida Alvares Defense and Justicia klubiga transfer qilinadi. Shu yilning 14-fevral kunida “Ximnasia La Plata” ga klubiga qarshi o‘yinda u Argentina Primerasida debyut qiladi. 12-may kuni bo‘lib o‘tgan Kolonga qarshi bahsda Favio Defense and Justicia tarkibida o‘zining birinchi golini uradi.

2016-yil boshida Alvares “Atletiko Sarmiento” klubiga o‘tadi. 9-fevral kuni Veles Sarsfildga qarshi o‘yinda u yangi jamoada debyut qiladi.

O‘sha yilning yozida Alvares “Atletiko Tucuman” ga o‘tadi. 20-dekabr kuni Tigre klubiga qarshi o‘yinda u yangi klubida debyut qiladi. 2017-yil 13-mart kuni o‘zining sobiq jamoasi “Atletiko Sarmiento”ga qarshi o‘yinda Favio “Atletiko Tucuman” safida ilk golini uradi. 2019-yilning yozida Alvares Amerikaning “Los-Anjeles Gelaksi” klubiga ijara asosida o‘tadi. 20-may kuni bo‘lib o‘tgan MLSdagi Kolorado Rapidsga qarshi o‘yinda u debyut uchrashuv o‘tkazadi. 30-may kuni "Sporting Kanzas Siti" ga qarshi o‘yinda Favio "Los-Anjeles Gelaksi" safida o‘zining birinchi golini uradi.

2020-yil boshida Alvares Meksikaning UNAM Pumas klubiga ijara asosida o‘tadi. 12-yanvar kuni bo‘lib o‘tganPachukaga qarshi o‘yinda u Meksika Primerasida debyut qiladi oradan biroz vaqt o‘tgach 17-yanvar sanasida Xuaresga qarshi o‘yin davomida Favio UNAM Pumas klubi uchun o‘zining birinchi golini uradi. Ijara muddati yakunlangach, klub futbolchini sotib oladi.
## Manbalar
Rayhona binti Zayd

**Rayhona binti Zayd** () Islom dini paygʻambari Muhammadning soʻnggi ayoli boʻlgan va shuning uchun u „Umm-ul-Muʼminin“ (arabcha: أمّ المؤمنين, rom.:*ʾumm al-muʾminīn*), yaʼni „Moʻminlarning onasi“ hisoblanadi. Rayhona Banu Nodir qabilasidan boʻlgan yahudiy ayol boʻlib, 627-yilda (5-hijriy) Banu Qurayza voqeasidan keyin Islom dini paygʻambari Muhammad bilan turmush qurgan. Rayhonaning Muhammad bilan turmush qurgan yoki qurmaganligi baʼzida bahsli mavzu sifatida eʼtirof etiladi.

## Biografiyasi
Rayhona Banu Nodir qabilasida tugʻilgan va turmushga chiqqandan soʻng Banu Qurayza qabilasi aʼzosiga aylangan.

Ibn Saʼd Rayhona islomni qabul qilganidan keyin Muhammadga turmushga chiqqanligini yozgan. At-Saʼlabiy uning Muhammadning xotini boʻlganini tasdiqlagan va Rayhona uchun mahr toʻlanganiga dalillar keltirgan. Ibn Hajar Muhammad Rayhonaga uylanganidan keyin uy unga berganiga ishora qiladi. Antonie Wessels Muhammad Rayhona Banu Nodir va Banu Qurayza qabilalari bilan ikki tomonlama aloqadorligi sababli siyosiy sabablarga koʻra u bilan turmush qurgan deb, Lesley Hazleton esa buni Muhammadning ittifoq tuzganiga dalil deb hisoblagan. Aksincha, Barakat Ahmad Rayhona va Muhammadning qoʻshinlari tomonidan har ikki qabilaning yoʻq qilingani tufayli Muhammadning nikohi „maʼnosiz“ degan tushunchani qoʻllab-quvvatlagan.

Islom ulamolari orasida Mariya al-Qibtiya singari Rayhonaning ham rasman Muhammadning xotinlaridan biri boʻlga degan umumiy fikr mavjud emas. Jumladan, Hofiz ibn Minda va Shibli Noʻmoniylar uning Islom dinini qabul qilganidan keyin Banu Nodirning yoniga qaytganini taʼkidlashgan.

Rayhona 631-yilda, *hajdan* 11 kun oʻtib vafot etgan va Muhammadning boshqa ayollari bilan birga Madinadagi Al-Baqi qabristoniga dafn qilingan.

## Yana qarang

* Arab boʻlmagan sahobalar roʻyxati
* Paygʻambarning sahobalari

## Manbalar
Zuigan-ji

**Seiryuzan Zuigan-ji** – (, ) – Yaponiyaning Miyagi prefekturasi, Matsushima shahrida joylashgan Rinzai Zen buddist ibodatxonasi. Rinzai Zenning Myōshin-jiga tegishli boʻlib, u 828-yilda Heian davrida Jikaku Daishi tomonidan tashkil etilgan.
## Tarixi
Maʼbad imperator Junna buyrugʻi bilan Tendai mazhabi ibodatxonasiga aylantirilgan. Lekin, qurilgandan beri yozma yozuvlar kam. Nara davrining oxiri va erta Xeyan davrida, Ritsuryō tizimi ostida markazlashgan hukumat oʻrnatilgandan soʻng, Yamato sudi mahalliy Emishi qabilalarini oʻz nazorati ostiga olish uchun hozirgi Shimoliy Yaponiyaning Tōhoku mintaqasiga bir qator harbiy ekspeditsiyalarni yubordi. Bu vaqtda mintaqada koʻplab ibodatxonalar qurilgan, ularning aksariyati Jikaku Daishiga tegishli. Maʼbad Shimoliy Fujivara urugʻi tomonidan homiylik qilingan va Zuigan-ji ruhoniylari Minamoto no Yoshitsune va Minamoto no Yoritomo bilan Hiraizumidagi Shimoliy Fujivara harbiy harakati paytida toʻqnash kelgan.
Kamakura davrida, Hōjō Tokimune homiyligida, ibodatxona Tendaydan Zenga oʻzgartirildi, Rankei Dōryū oʻzining bosh ruhoniyiga ega va samuraylar sinfi tomonidan homiylik qilingan. Edo davrida u Date Masamune tomonidan 1604-yildan boshlab hozirgi Vakayama prefekturasidagi Kumano togʻidan olib kelingan yogʻoch va Kyoto va Kii rovinsiyasidan malakali ishchilar yordamida qayta qurilgan. Haiku shoiri Matsuo Bashō maʼbad ichidagi oltin devorlarga oʻlpon yozgan. Sendai domainning Date clan Meiji qayta tiklanishigacha maʼbadni qoʻllab-quvvatlashda davom etdi.
1609-yilda qurib bitkazilgan asosiy bino Hondō (Hōjō), 39 metrga 25,2 metr oʻlchamda va asosiy buddist tasvirini oʻzida mujassam etgan. Maʼbadning koʻp qismlari tabiiy xazinalar va muhim madaniy boyliklar sifatida belgilangan.
Matsushima koʻrfazida qoʻriqlanadigan joylashuvi tufayli maʼbad 2011-yil Tohoku zilzila va tsunami paytida jiddiy vayronagarchiliklardan qutulgan, garchi bogʻlarga biroz zarar yetgan.
Zuigan-ji ibodatxonasi gʻorlarida marhumning kullari joylashgan. Zuigan-ji shuningdek, qoyaga oʻyilgan bir qancha gʻorlarni ham koʻrsatadi. Ushbu gʻorlar yodgorlik marosimlarini oʻtkazish va marhumning kulini joylashtirish uchun Maxsus idishlar ishlatilgan. Gʻorlar Kamakura davrida qurilgan va Edo davrigacha foydalanilgan.
Maʼbad maydonida 1995-yil 1-oktyabrda tashkil etilgan Zuigan-ji sanʼat muzeyi ham mavjud boʻlib, unda turli artefaktlar, jumladan, sobiq bosh rohiblarning xattotligi, fusuma rasmlari, choy stakanlari va portretlar namoyish etiladi.
## Madaniy yodgorliklari

•Hondō (Hōjō), 1609-yilda qurilgan Milliy xazina

•Temple kitchen (kuri) and associated cloister, National Treasure

•Godai-do qurbongohi, ICP

•Godai-Myoo Godai-Myoo haykallari (yogʻoch, 5 haykal), ICP

•Hondo fusuma (161 ekanlar), ICP

•Oʻrta darvoza, ICP

•Onarimon darvozasi, ICP

•Umban (gong), ICP

## Manbalar
Akbar Yerevanly

**Akbar Yunis oghlu Suleymanov** (; 1921-yil 17-iyun – 1982-yil 28-avgust) – ozarbayjon yozuvchisi, adabiyotshunos olimi, pedagog, dotsent (1956). Yerevan davlat pedagogika instituti ozarbayjon tili va adabiyoti kafedrasi mudiri (1956–1980), Armaniston SSR Yozuvchilar uyushmasi Ozarbayjon boʻlimi mudiri (1964–1982).

## Biografiya
Akbar Sulaymonov 1921-yil 17-iyunda Yerevan shahrida tugʻilgan. 1943—1948-yillarda Yerevan davlat universitetining filologiya fakultetida tahsil olgan. Mehnat faoliyatini 1938-yilda Yerevanda ozarbayjon tilida chiqadigan „*Kommunist*“ (keyinchalik „*[[Sovet Ermanistoni|Sovet Ermenistani]]*“) gazetasi tahririyatida boshlagan. Adabiy xodim, mas’ul kotib, tarjimon boʻlib ishlagan.

1951-yilda Armaniston milliy fanlar akademiyasining M.Abegyan nomidagi Adabiyot institutining aspiranturasiga oʻqishga kirdi va 1954-yilda „Arman va ozarbayjon sovet adabiyotida arman va ozarbayjon xalqlari doʻstligining aksi“ mavzusida nomzodlik dissertatsiyasini himoya qildi. 1950–1965-yillarda Yerevan davlat universitetida ozarbayjon adabiyoti oʻqituvchisi, 1956-yildan Yerevan davlat pedagogika institutida ozarbayjon tili va adabiyoti kafedrasi mudiri boʻlib ishlagan. Armaniston va Ozarbayjon oʻrtasidagi oʻzaro adabiy aloqalar sohasida izchil izlanishlar olib bordi, bir qator arman adiblarining asarlarini ozarbayjon tiliga tarjima qildi.

Akbar Yerevanlyning doktorlik dissertatsiyasi – „*Ozarbayjon-Arman adabiy aloqalari. Qadim zamonlardan 18-asr oxirigacha“* 1968-yilda Yerevanda „Hayastan“ nashriyotida 556 betlik monografiya shaklida nashr etilgan. Ammo dissertatsiya himoya qilinmay qolib ketdi. Shuning uchun 1975-yilda Bokuda „*Arman-Ozarbayjon adabiy aloqalari (ogʻzaki xalq ijodiyoti, XI-XVIII asr [[oshiq]] sanʼati va adabiyoti)*“ mavzusida doktorlik dissertatsiyasini himoya qildi.

Akbar Yerevanly Sobir Rizayev bilan birga yozgan 166 betlik rasmli „*Yunis nuri*“ kitobi 1980-yilda Yerevandagi Arman teatr jamiyati tomonidan nashr etilgan.

## Manbalar
Taeyeon

**Taeyeon** nomi bilan tanilgan **Kim Tae-Yeon** (koreyscha: ; 1989-yil 9-martda tugʻilgan), Janubiy Koreyalik qoʻshiqchi. U 2007-yil avgust oyida Girls' Generation qizlar guruhi aʼzosi sifatida debyut qildi, u butun dunyo boʻylab eng mashhur K-pop guruhlaridan biriga aylandi. Oʻshandan beri u SM Entertainmentning boshqa loyihalarida, jumladan Girls' Generation-TTS, SM the Ballad, Girls' Generation-Oh!GG va Got the Beat superguruhlarida ishtirok etgan.

2015-yilda Taeyeon oʻzining debyut kengaytirilgan oʻyini (EP) chiqardi, uning titul singli Janubiy Koreyaning Gaon Digital Chart-da birinchi oʻrinni egalladi. 2016-yilda u SM Station loyihasining bir qismi sifatida birinchi raqamli „Rain“ albomini chiqardi, keyin esa Gaon albomlar jadvalida eng yuqori choʻqqiga chiqqan ikkinchi EP „Why“ni chiqardi. Taeyeonning „My Voice“ debyut studiyaviy albomi 2017 yilda chiqarilgan va „11:11“, „Fine“ va „Make Me Love You“ singllari beshtaligiga kirgan. Taeyeon 2018-yilda „Stay“ raqamli singli, soʻngra 2019-yilgi EP „Voice“ bilan Yaponiya musiqa sahnasiga chiqdi. Uning ikkinchi studiyaviy albomi „Purpose“ (2019) birinchi raqamli „Four Seasons“ va top-5 „Spark“ singlini oʻz ichiga olgan. Uning uchinchi studiyaviy albomi INVU (2022) birinchi raqamli titulli singl, shuningdek, „Weekend“ va „Can't Control Myself“ 10 ta eng yaxshi singllarini oʻz ichiga olgan.

Televizorda Taeyeon „We Got Married“ (2009) hamda „Begin Again“ (2019) realiti-shoularida ishtirok etdi va „Queendom 2“ (2022) ga mezbonlik qildi. Hozirda u „Amazing Saturday“ (2020-hozirgi) filmining aʼzosi. Bundan tashqari, Taeyeon turli dramalar va filmlar uchun saundtreklar yozgan, jumladan, Xong Gil-dong uchun „If“ (2008), Betxoven Virus uchun „Can you hear me“ (2008), a va Hotel del Luna (2019) uchun roʻyxatida birinchi oʻrinni egallagan – „All About you“.
Asago

– Yaponiyaning Hyōgo prefekturasining janubi-gʻarbida joylashgan shahar.

## Geografiyasi
Asago Hyōgo prefekturasining shimolida joylashgan. U Chūgoku togʻlarining sharqida joylashgan. Togʻlar va oʻrmonlar shaharning 93% ni egallagan. Tataragi toʻgʻoni Maruyamaning irmogʻi boʻlgan Tataragi oqimi boʻylab qurilgan.

### Qoʻshni munitsipalitetlar
Hyōgo prefekturasi

* Kamikava
* Shisō
* Taka
* Tanba
* Toyooka
* Yabu

Kyoto prefekturasi

* Fukuchiyama

### Iqlimi
Asago nam subtropik iqlimga ega (Köppen iqlim tasnifi *Cfa*) yozi issiq va qishda havo sovuq boʻladi. Yozda yogʻingarchilik qishga qaraganda sezilarli darajada koʻp. Asagoda oʻrtacha yillik harorat . Yillik oʻrtacha yogʻin miqdori , eng nam oy iyul hisoblanadi. Avgustda eng yuqori harorat  atrofida va eng pasti yanvarda, taxminan  boʻladi.

## Demografiyasi
Yaponiya aholini roʻyxatga olish maʼlumotlariga koʻra, 2020-yilda Asago aholisi 28,989 kishidan iborat boʻlgan. 

## Tarixi
Asago hududi qadimgi Tajima viloyatida boʻlgan. Shaharda Kofun davridagi koʻplab mozorlar joylashgan.

## Hukumati
Asago toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Asago Hyogo Prefekturasi Assambleyasiga bir aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining 5-okrugiga kiradi.

## Iqtisodiyoti
Asago asosan qishloq xoʻjaligi va savdoga asoslangan qishloq iqtisodiyotiga ega. Mahalliy sanoatga oziq-ovqat, metall buyumlar, elektrotexnika mashinasozligi, rangli metallar kiradi.

## Taʼlim
Asagoda shahar hukumati tomonidan boshqariladigan yettita davlat boshlangʻich maktabi va Hyōgo prefekturasi taʼlim boshqarmasi tomonidan boshqariladigan ikkita davlat oʻrta maktabi mavjud. Shuningdek, bitta xususiy oʻrta maktab va bitta xususiy oʻrta maktab bor.

## Manbalar
Minas (Urugvay)

**Minas** (ispancha talaffuzi: *ˈminas*) – Urugvay respublikasiga qarashli Lavalleja departamentining markazi. 2011-yilgi aholini roʻyxatga olish maʼlumotlariga koʻra, mamlakatdagi shaharlar orasida aholisi soni boʻyicha oʻn ikkinchi oʻrinda turadi.

## Geografiyasi
Shahar departamentning janubiy qismida, tepaliklar hamda Arroyo San Francisco va Arroyo Campanero daryolari boʻyida joylashgan.

## Tarixi
Bu yerga birinchi boʻlib 1783-yilda Ispaniyaning Asturiya va Galisiya viloyatlaridan boʻlgan bir qancha oilalar joylashishgan. Ushbu mintaqada birinchi marotaba 1753-yilda Montevideo gubernatori Jose Joaquin de Viana aholi punkti yaratmoqchi boʻlgan. U Rafael Peres Del Puertoga shahar rejasini loyihalashtirishni topshirgan. Uning asosi bugungi kungacha saqlanib qolgan.
1830-yil 8-oktyabrda Minas shahar deb eʼlon qilingan va 1837-yil 16-iyunda Ley № 158 farmoni bilan Minas departamentining poytaxti boʻlgan. 1927-yil 26-dekabrda, department nomi oʻzgartirilgandan soʻng, shahar Ley № 8,187 farmoni bilan Lavalleja departamentining poytaxti maqomini olgan.

## Aholisi
2011-yilda boʻlib oʻtgan aholini roʻyxatga olish maʼlumotlariga koʻra, Minas aholisi 38,446 kishidan iborat boʻlgan.

Manba: Urugvay Milliy universiteti.

## Ibodat joylari
* Avliyo Losif cherkovi.
* Avliyo Teres cherkovi.
* Our Lady Fatima cherkovi.

## Manbalar

## Havolalar
* Intendencia de Lavelleja – Minas: capital departamental 
* INE map of Minas and Barrio La Coronilla